C.P.D. Tref y Bala

Clwb pêl-droed o dref Y Bala, Gwynedd ydy Clwb Pêl-droed Tref Y Bala (Saesneg: Bala Town Football Club). Mae'r clwb yn chwarae yn Uwch Gynghrair Cymru, prif adran bêl-droed yng Nghymru.

Mae lle i gredu fod clwb pêl-droed yn bodoli yn Y Bala ym 1880, ac er fod y llinach i'r clwb presennol yn aneglur, mae'r clwb yn cydnabod 1880 fel y blwyddyn y cafodd ei ffurfio.

Chwaraeir eu gemau cartref ar Faes Tegid, Y Bala, maes sydd yn dal uchafswm o 3,000 o dorf gyda 504 o seddi.

Pêl-droed Yn Y Bala
Roedd clwb pêl-droed yn bodoli yn nhref Y Bala yn ystod y 1870au a chwaraeodd clwb o'r dref yng nghystadleuaeth cyntaf Cwpan Cymru ym 1877-78 ac unwaith eto ym 1879-80. Yn rhyfedd ddigon, colli yn erbyn Corwen ddwywaith oedd hanes y clwb o'r Bala.

Er fod clybiau Bala North End, Bala South End a Bala Thursdays yn bodoli yn y dref ers 1880, nid oes unrhyw record o glwb o'r Bala mewn unrhyw gystadleuaeth hyd nes Cwpan Cymru 1913-14 pan chwaraeodd Bala Press yn y gystadleuaeth am yr unig dro. Wedi'r Rhyfel Byd Cyntaf, fel mewn sawl tref ar hyd a lled Cymru, cafwyd clwb o'r enw Bala Comrades yng Nghwpan Cymru ar gyfer tymor 1920-21 ond erbyn y flwyddyn canlynol roedd y clwb wedi hepgor y gair Comrades o'u henw ac wedi ymuno â Chynghrair Gogledd Ddwyrain Cymru.

Chwaraeodd clwb Bala Royal British Legion yng Nghwpan Cymru ym 1926-27 a 1927-28.

Erbyn y 1950 roedd Y Bala wedi dechrau defnyddio'r enw Bala Town, wedi symud i chwarae eu gemau ar Faes Tegid ac wedi ymuno â Chynghrair Wrecsam a'r Cylch ond bu rhaid disgwyl dros hanner canrif i sicrhau dyrchafiad i'r Gynghrair Undebol yn 2003-04.

Yn 2008-09, llwyddodd Y Bala i gipio pencampwriaeth y Gynghrair Undebol a sicrhau dyrchafiad i Uwch Gynghrair Cymru.

Record yn Ewrop
 Tymor  Cystadleuaeth  Rownd  Clwb  Cymal 1af  2il Gymal  Dros Ddau Gymal  2013–14  Cynghrair Europa UEFA Rhag 1  Levadia Tallinn 1-0 1-3 2–3 2015–16  Cynghrair Europa UEFA Rhag 1  Differdange 03 1-3 2-1 3-4 2016–17  Cynghrair Europa UEFA Rhag 1  AIK 0-2 0-2 0-4 2017–18  Cynghrair Europa UEFA Rhag 1  Vaduz 1-2 0-3 1-5 2018–19 Cynghrair Europa UEFA Rhag 1  Tre Fiori 1–0 0−3  1–3 2020–21 Cynghrair Europa UEFA Rhag 1  Valletta  0-1 

Anrhydeddau
Cwpan Cymru
 Enillwyr 2016-17
Cwpan Cynghrair Cymru
 Cyrraedd Rownd Derfynol: 2013-14, 2014-15
Gemau Ail Gyfle Cynghrair Europa
 Enillwyr: 2012-13

Chwaraewyr nodedig
 David Artell - 7 cap dros Gibraltar 2014-2015

Cyfeiriadau


Categori:Sefydliadau 1880
Tref y Bala